Richard A. Falk

**Richard Anderson Falk** (født 1930) er en amerikansk jurist, professor emeritus i folkerett ved Princeton University og forfatter av en rekke bøker om folkerettslige emner. Han har beskrevet seg selv som amerikansk jøde.

## Besøk hos Ayatollah Khomeini

I starten av 1979 besøkte Falk den iranske revolusjonslederen Ayatollah Khomeini på hans siste dag i fransk eksil. I en artikkel i New York Times uttalte Falk at medienes fremstilling av Khomeini som en fanatisk, reaksjonær og fordomsfull måtte være feil, og at revolusjonsbevegelsen besto av moderate og progressive personer med folkelig støtte og i hovedsak ikke-voldelig taktikk som kunne bringe verden en sårt tiltrengt modell for humant styre i den tredje verden.

I de påfølgende månedene tok Khomeini makten i Iran gjennom et blodig kupp der de også tok amerikanske borgere som gisler. Falk fikk da kritikk for sin nylige omtale av Khomeini. Noen år senere uttalte Falk at den iranske regjeringen var «den mest terroristiske siden Hitler».

## Konspirasjonsteorier

I 2004 signerte Falk et opprop fra *9/11 Truth*, en organisasjon som har forfektet konspirasjonsteorier om terrorangrepene 11. september 2001. I 2011 ble Falk konfrontert med dette, og ga da en uttalelse hvor han hevdet at han ikke støttet påstander om at den amerikanske regjeringen selv hadde iscenesatt angrepene, men at han hadde vært kritisk til etterforskningen av dem.

I et intervju med Kevin Barrett i 2013 gjentok Falk påstandene om at den offisielle historien om terrorangrepene burde utfordres, og ga sin støtte til konspirasjonsteorier om at angrepet var iscenesatt for å frembringe hat mot muslimer. Samme år skapte Falk kontroverser med uttalelser om at bombeangrepene ved Boston Marathon var et uttrykk for motstandskamp mot global amerikansk dominans.

FNs generalsekretær Ban Ki-moon avviste ved flere tilfeller Falks påstander og mente at disse kunne underminere FNs troverdighet.

## Spesialrapportør

Fra 2008 til 2014 var Falk FNs spesialrapportør for Palestina. Han ble utnevnt i 2008 og etterfulgte den sørafrikanske juristen John Dugard. Utnevnelsen ble møtt med protester fra Israel som mente at Falk sin tidligere sammenligning av Israels behandling av palestinerne med holocaust utelukket hans evne til å opptre som en nøytral aktør. I 2008 ble han som FNs spesialrapportør arrestert og utvist fra Israel, noe FNs høykommissær for menneskerettigheter Navanethem Pillay kalte uhørt. 

I 2011 publiserte Falk en bloggartikkel som han illustrerte med en tegning av en hund med et jødisk hodeplagg og en skjorte med teksten *USA* som urinerte på gudinnen Justitia mens den spiste blodige menneskeknokler. Konfrontert med tegningens antisemittiske budskap beklaget Falk publiseringer og fjernet tegningen. Han oppga at han hadde forvekslet det jødiske hodeplagget med en militærhjelm.

Like før utløpet av Falks verv i 2014 skrev Falk i en rapport til FN at Israel utførte etnisk rensning av det palestinske folket, og at FN burde gi bredere støtte til en legitim krig mot Israel. Samtidig anklaget han Israel for å sabotere hans arbeid, og oppfordret vestlige stater til å boikotte Israel.

Falk har senere beskrevet Hamas’ angrep på Israel oktober 2023 som et uttrykk for en rettmessig motstandskamp, men at noen av handlingene kunne utgjøre krigsforbrytelser.

## Bibliografi
* *Essays on Espionage and International Law* with Quincy Wright, Julius Stone, Roland J. Stanger; Ohio State University Press, 1962
* *Security in Disarmament*, Editor with Richard J. Barnet, Princeton University Press, 1965
* *Toward a Theory of War Prevention*, with Saul H. Mendlovitz, Transaction Publishers, 1966
* *Strategy of World Order (Volumes I to IV)*, edited with Saul H. Mendlovitz, World Law Fund, 1966–67
* *Legal Order In A Violent World,* Princeton University Press, 1968
* *International Law And Organization,* Editor with Wolfram F. Hanrieder, Lippincott, 1968.
* *The Six Legal Dimensions of the Vietnam War*, Princeton University Press, 1968
* *In the Name of America-The Conduct of the War in Vietnam by the Armed Forces of the U.S.*, editor with Seymour Melman, E.P. Dutton, 1968
* *The Vietnam war and international law,* edited by Richard A. Falk with Wolfram F. Hanrieder; J. B. Lippincott, 1968.
* *A Global Approach to National Policy,* Harvard University Press, 1975.
* *Crimes of War: A Legal, Political-Documentary, and Psychological Inquiry into the Responsibility of Leaders, Citizens, and Soldiers for Criminal Acts in Wars* with Gabriel Kolko, Robert Jay Lifton; Random House, 1971
* *The United Nations and a Just World Order* with Samuel S. Kim, Saul H. Mendlovitz; Westview Press, 1991
* *This Endangered Planet,* Random House, 1971
* *Regional Politics and World Order* with Saul H. Mendlovitz, W.H.Freeman & Co Ltd, 1973.
* *A Study of Future Worlds*, Free Press, 1975
* *The Vietnam War and International Law*, Editor, Pinceton University Press, 1976
* *Human Rights and State Sovereignty*, Holmes & Meier Publishers, 1981
* *International Law: A Contemporary Perspective (Studies on a Just World Order, No 2)* with Friedrich Kratochwil, Saul H. Mendlovitz; Westview Press, 1985
* *Revolutionaries and Functionaries,* Dutton Adult, 1988
* *The Promise of World Order: Essays in Normative International Relations*, Temple University Press, 1988
* *Explorations at the Edge of Time: The Prospects for World Order*, Temple University Press, 1993.
* *On Humane Governance: Toward a New Global Politics – The World Order Models Project Report of the Global Civilization Initiative*, Pennsylvania State University Press, 1995
* *Indefensible Weapons: The Political and Psychological Case Against Nuclearism* with Robert Jay Lifton, House of Anansi Press, 1998
* *Predatory Globalization: A Critique,* Polity, 1999
* *Human Rights Horizons: The Pursuit of Justice in a Globalizing World,* Routledge, 2001
* *Reframing the International: Law, Culture, Politics,* Routledge, 2002
* *Unlocking the Middle East: The Writings of Richard Falk,* Jean Allain, Editor; Olive Branch Press, 2002.
* *In Pursuit of the Right to Self-Determination Collected Papers of the First International*, Editor with D. Kly, Clarity Press, 2001
* *Religion and Humane Global Governance,* Palgrave Macmillan, 2001
* *The Great Terror War*, Interlink Publishing Group, 2002
* *The Declining World Order: America's Imperial Geopolitics*, Routledge, 2004
* *[[The New Pearl Harbor]]: Disturbing Questions About the Bush Administration and 9-11* by David Ray Griffin, (Foreword), Interlink Books, 2004
* *The Record of the Paper: How the New York Times Misreports US Foreign Policy* with Howard Friel, Verso, 2004
* *Crimes of War: Iraq* with Irene Gendzier, Robert Jay Lifton; Nation Books, 2006
* *Foundations of Restoration Ecology: The Science and Practice of Ecological Restoration (The Science and Practice of Ecological Restoration Series)* with Richard J. Hobbs, Donald A. Falk, Margaret Palmer, and Joy Zedler; Island Press, 2006
* *The Costs of War: International Law, the UN, and World Order after Iraq*, Routledge, 2007
* *Israel-Palestine on Record: How the New York Times Misreports Conflict in the Middle East* with Howard Friel, Verso, 2007
* *Achieving Human Rights*, Routledge, 2008
* *International Law and the Third World: Reshaping Justice (Routledge-Cavendish Research in International Law)*, Editor, Routledge, July 29, 2008

## Referanser